ইন্দোনেশিয়ার পোসো শহরের আশেপাশের কয়েকটি মুসলিমঅধ্যুষিত গ্রামে খ্রিস্টান জঙ্গিরা ২০০০ সালে ধারাবাহিক হামলা চালিয়েছিল যা ওয়ালিসংগো স্কুল গণহত্যা নামে পরিচিত। হামলায় আনুষ্ঠানিকভাবে নিহতের মোট সংখ্যা ১৬৫, তবে কতজন মারা গেছে তার কোন নির্দিষ্ট সংখ্যা নেই। মুসলমানদের দাবি অনুসারে প্রায় ১৯১ জন নিহত হয়েছে। ধারাবাহিকভাবে সংঘটিত গণহত্যাগুলোকে সিন্টুভু লেম্বার প্যাসেন্টেন ওয়ালিসোংগো বোর্ডিং স্কুলের নামে নামকরণ করা হয়েছে যেখানে সর্বাধিক সংখ্যক হত্যার ঘটনা ঘটেছে। রেড গ্রুপ (লাল দল) নামের এই স্থানীয় খৃস্টান মিলিশিয়া গোষ্ঠীর তিনজন নেতাকে ২০০৬ সালে গণহত্যার সময় সংঘটিত অপরাধের জন্য দোষী সাব্যস্ত করা হয় এবং মৃত্যুদন্ড কার্যকর করা হয়।

লাল গ্রুপের সদস্যদের দ্বারা একই ধরনের সন্ত্রাসী হামলা পরের বছরে মুসলিমঅধ্যুষিত বায়ুং কাটেডো গ্রামে সংঘটিত হয়। এই হামলায় ১৪ জন নিহত হয়; যাদের মাঝে ২ জন বাদে সকলে নারী ও শিশু ছিলেন। স্থানীয় মসজিদের ইমামকেও খুন করা হয়েছিল।

ইসরায়েল
ইন্দোনেশিয়া
ত্রিপুরা
ফিলিপাইন